text: 
  En kilde fra mujahedinlederen Masoods stab sagde, at hovedformålet med 
  beskydningen var at " få overstået kampen om Bala Hissar og 
  tilintetgøre Hekmatyars luftværnsskyts ".
  
  Hekmatyars styker stormede en politistation i nærheden af 
  præsidentpaladset og beskød den sydøstlige del af byen med raketter.
  
  Et fly fra det afghanske flyvevåben bombede en højderyg, som Hekmatyar
   kontrollerede.
  
  Masood havde tilsyneladende kontrol med Kabuls centrum, men 
  elektriciteten var afbrudt.
  
  Gaderne var tømt for mennesker, mens raketter og granatsplinter føg 
  omkring Kabul Hotel.
  
  Hovedparten af soldaterne fra den afghanske hær synes også at støtte 
  Masood. Karavane
  
  Samtidig var en karavane med 51 medlemmer af Afghanistans nye regering
   på vej fra det nordøstlige Afghanistan med kurs mod Kabul.
  
  Karavanen, der består af flere dusin lastbiler og biler, og som er 
  bevogtet af svært bevæbnede oprørere, er på usikker kurs på den 250 
  km lange, snoede landevej fra grænsebyen Peshawar i Pakistan til Kabul
  , fordi de forskellige sektioner i karaven kontrolleres af 
  rivaliserende mujahedingrupper.
  
  
  
  